**Terezkino pátranie**

 Je ráno, Terezka sa pripravuje do školy. Tušila dnes dobrodružstvo, aj zábavné pátranie po odpovedi na otázku “Potravinová sebestačnosť nie je prázdna fráza?”. Na stole mala nachystané raňajky: chleba, maslo a vedľa neho paradajky v obale. Cez vkusné balenie bolo napísané ,,*Vypestované na Slovensku”*. Nechápala, prečo sa prezentujú, že sú vypestované na Slovensku, koho to zaujíma? Nikto nepátra po tom, odkiaľ pochádzajú paradajky, ktoré sa chystá zjesť.

 Vykročila do školy, Prvá hodina matematika, zlomky. ,,Že by práve toto bol ten dôvod? No to snáď nie!” Druhá hodina slovenčina, potom biológia a stále nič. Už si vážne začínala myslieť, že to úžasné dobrodružstvo dnes v škole nebude. Až napokon zazvonilo na poslednú hodinu, geografiu, poznávanie Slovenska. Ha-ha, akéže poznávanie, v dobe obdobia pandémie a pozatváraných hraníc?” Učiteľka povesila mapu Slovenska a kládla otázky: Je Slovensko samostatné? Čo sa u nás pestuje? Sme schopní byť sebestační aj bez dovážaných potravín? Otázkam spočiatku nevenovala pozornosť. Ale... po chvíli ju niečo donútilo zamyslieť. ,,Predsa, učiteľka má možno pravdu, keď zavrieme hranice, budeme mať čo jesť?” premýšľala.

 Po skončení vyučovania sa vybrala do obchodu. Na potravinách si všímala odkiaľ pochádzajú. Konečne pochopila, prečo sa paradajky prezentovali Slovenskom. Veď nájsť v potravinách niečo slovenské nie je zrovna jednoduché. Je problém nájsť slovenskú zeleninu, slovenské ovocie a mnohé iné potraviny. Dokonca na jahodách našla nápis: “Krajina pôvodu: Egypt”. ”V Egypte rastú jahody?” počudovala sa, “a naše sú kde”? Všetko čo mala kúpiť hľadala slovenské, ale úplne všetko sa jej nepodarilo. Prišla domov, vyložila nákup, pozerá na zoznam čo nenašla. Otvorila okno a začula zvuky zvierat. Vtom si uvedomila to čo doteraz mala pod nosom a nevenovala pozornosť:,,Veď pár domov od nás je farma!” vykríkla, “a možno tam majú aj obchodík”! Vybehla s taškou a tam v obchode bolo všetko: mäso, vajíčka, výrobky z mlieka, a dokonca aj ovocie a zelenina. Za plotom voľne pobehujúce krásne sliepky, husy, kravičky…vedľa sad ovocia a lán zeleniny. Pani farmárke pochválila jej útulný domáci obchodík s mliekom od jej kravičiek, s vajíčkami, zeleninou, ovocím a rôznymi domácimi výrobkami z týchto surovín.

 Terezka si uvedomila, že toto je to očakávané prekvapivé pátranie a odpoveď na otázku či potravinová sebestačnosť je prázdna fráza? Odpoveď “NIE” nám leží priamo na Slovensku, veď práve tu sa nachádza všetko čo dovážame. Ale to slovenské je niečím výnimočné, lebo je so zárukou kvality ukrytej v troch slovách “*Vyrobené na Slovensku”!*

 ***Autor : Ema Slobodová, VIII.A, 14 rokov***